RESOLUCIÓN do 28 de setembro de 2006 pola que se convoca un curso sobre armamento e tiro policial.
CENTRO DE ESTUDOS XUDICIAIS E SEGURIDADE PÚBLICA DE GALICIA — III. OUTRAS DISPOSICIÓNS — 13/10/2006

Dentro das actividades programadas para o ano 2006, en colaboración coa Deputación Provincial de Ourense, en virtude do convenio de formación asinado entre a Consellería de Presidencia, Administracións Públicas e Xustiza e a Deputación Provincial de Ourense, anúnciase a celebración dun curso sobre armamento e tiro policial, que deberá desenvolverse conforme as seguintes bases:
Obxectivos.
-Facilitar o cumprimento do disposto no artigo 34.4º do Decreto 204/2000, de destreza no manexo das armas regulamentarias.
-Dispoñer de persoal actualizado nas prácticas de armamento e tiro policial de defensa.
-Dominar as medidas de seguridade no manexo da arma e acadar un nivel mínimo de destreza no seu uso.
Publicación.
Esta actividade formativa, e tamén todas aquelas que se desenvolvan en colaboración coa Deputación Provincial de Ourense, serán obxecto de publicación no Diario Oficial de Galicia e no BOP de Ourense.
Destinatarios.
O curso vai dirixido aos membros dos corpos de policía local da provincia de Ourense.
Inscrición.
A inscrición dos participantes será totalmente gratuíta.
Prazas.
30 prazas.
Solicitudes.
1. O persoal que desexe participar neste curso deberá presentar, cuberta a máquina ou con letra moi clara, a instancia que figura no anexo.
2. O prazo para a presentación de instancias rematará o día 30 de outubro ás 14.00 horas.
3. As instancias deberán enviarse á Deputación Provincial de Ourense, Departamento de Formación Continua (fax: 988 38 52 15): rúa Progreso nº 30, 32003 Ourense; ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Datas.
O curso realizarase en dúas quendas do 6 ao 10 e do 13 ao 17 de novembro.
Contido.
-Medidas de seguridade coas armas de fogo.
-Prácticas de tiro coa arma regulamentaria:
Técnicas elementais de tiro.
Tiro de precisión.
Tiro instintivo.
Percorridos de tiro.
Relación de admitidos.
A relación de admitidos farase publica o día 2 de novembro a partir das 14.00 horas, tanto pola
Deputación Provincial de Ourense como polo Centro de Estudos Xudiciais e Seguridade Pública de Galicia e na páxina web
http://cexesga.xunta.es, ou ben poden coñecer e confirmar a súa asistencia chamando aos teléfonos 986 59 02 41 (Cexesga
) ou 988 38 51 42 (Departamento de Formación Continua da Deputación Provincial de Ourense).
Lugar.
O curso desenvolverase na galería de tiro da Comisaría do Corpo Nacional de Policía de Ourense.
Certificado de asistencia.
Ao remate do curso entregaráselle un certificado de asistencia a aquelas persoas que acrediten a súa participación continuada a el.
Modificacións.
Tanto o Centro de Estudos Xudiciais e Seguridade Pública de Galicia como a Deputación Provincial de Ourense, se é o caso, poderán modificar o desenvolvemento normal do curso para adaptalo ás necesidades da Administración e ás continxencias que poidan xurdir.
A Estrada, 28 de setembro de 2006.
Carlos Suárez-Mira Rodríguez
Director xeral do Centro de Estudos Xudiciais
e Seguridade Pública de Galicia